06/07/2015 | Administración LocalMunicipal
Malpica de Bergantiños
Secretaría
Resolución de alcaldía relativa á composición e competencias da Xunta de Goberno Local e delegación de competencias da alcaldía

En data de 26.06.2015 dítase resolución de alcaldía nº 336/2015 que a continuación se transcribe: LOGO DE VER a constitución da nova Corporación, en sesión especial que tivo lugar o 13/06/2015, como consecuencia das eleccións municipais celebradas o 24 de maio, estímase que procede determinar no novo réxime de organización e funcionamento deste Concello, dentro do que se atopa a Xunta de Goberno Local como órgano de carácter necesario nos Municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985 de 2 de abril, reguladora das Bases do Réxime Local. TENDO EN CONTA que, conforme ao artigo 23 da citada lei, a Xunta de Goberno Local estará integrada polo Alcalde que a preside e por un número de concelleiros non superior ao tercio do número legal dos mesmos, nomeados e separados libremente polo Alcalde. TENDO EN CONTA, que o citado órgano ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. TENDO EN CONTA as facultades que a esta Alcaldía lle confiren o artigo 23 da Lei 7/1985 de 2 de abril, reguladora das bases do Réxime Local, en relación co disposto nos artigos 43.2, 52 e 53 do Real Decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das Entidades Locais, con esta data RESOLVO: Primeiro. Nomear membros da Xunta de Goberno Local do Concello de Malpica de Bergantiños ás/aos seguintes Concelleiras/os: D. Eduardo Jose Nikulina Makibar. D. Ian Michael Lusar Pumarada. Dª Fany Petz Montanya. Dª Mila Laura Graciela Ortiza Cormand A Xunta de Goberno Local estará integrada polo Alcalde, que exercerá a Presidencia, e as/os Concelleiras/os antes mencionados. Segundo. Deixar sen eficacia calquera Resolución de Alcaldía anterior de delegación de competencias da Alcaldía na Xunta de Goberno Local. Terceiro. A Xunta de Goberno Local asumirá as funcións de asistencia e asesoramento que a esta Alcaldía lle atribúen directamente os artigos 23.2 da Lei 7/1985, e 53 do ROF, así como as que lle atribúan directamente as leis e Bases de Execución do Orzamento municipal; e por delegación desta Alcaldía, asumirá as seguintes competencias: 1.- As aprobacións dos instrumentos de planeamento de desenvolvemento do planeamento xeral non expresamente atribuídas ao pleno, así como da aprobacións dos instrumentos de xestión urbanística e os proxectos de urbanización.2.- Respecto ás atribucións da Alcaldía como órgano de contratación respecto dos contratos de obras, suministro, servizos, de xestión de servizos públicos, contratos admnistrativos especiais e contratos privados, delégase na Xunta de Goberno Local: a adxudicación dos respectivos contratos ( sempre que o seu importe exceda do fixado pola normativa de contratación para a celebración do contrato menor), así como a disposición do gasto nos respectivos contratos sempre que o seu importe exceda do fixado pola normativa de contratación para a celebración do contrato menor.3.- O outorgamento de licencias reguladas na lexislación urbanística ou na sectorial que resulten de aplicación por remisión desta, incluídas as licenzas de actividade (apertura ou funcionamento). 4.- A emisión de informe nos expedientes seguidos para o outorgamento das licenzas reguladas na lexislación urbanística ou na sectorial que resulten de aplicación por remisión desta, incluídos os das licenzas de actividade (instalación e apertura ou funcionamento). 5.- A emisión de informe nos expedientes seguidos para o outorgamento das licencias reguladas na lexislación urbanística ou na sectorial que resulten de aplicación por remisión desta, incluídos os de apertura de establecemento ou instalación.4.- Dentro da competencia prevista no apartado 21.1 f), sobre xestión económica e s) relativa á competencia residual, delégase a a resolución dos expedientes relativos ao outorgamento de subvencións a particulares, entidades públicas ou privadas e imposición de sancións en relación coas mesmas, segundo o previsto legalmente. Cuarto. O réxime xurídico da presente delegación será o previsto con carácter xeral nos artigos 114 a 118 do Real Decreto 2568/1986 de 28 de novembro, polo que se aproba o Regulamento de organización, funcionamento, e réxime xurídico das Entidades Locais, correspondendo así ao órgano delegante ( a Alcaldía) a resolución dos recursos de reposición que se plantexen contra os actos dictados pola Xunta de Goberno Local en exercicio das atribucións conferidas por delegación. Quinto: Nomear Tenentes de Alcalde do Concello de Malpica de Bergantiños as/aos Concelleiras/os da Xunta de Goberno Local que a continuación se relacionan, con expresión da súa orde de nomeamento: Primer Tenente de Alcalde: D. Miguel Ángel Fernández Mirás. Segundo Tenente de Alcalde: D. Iago Espasandín Varela. Terceiro Tenente de Alcalde: Dª Mª Soledad Blanco Gorín. Cuarto Tenente de Alcalde: Dª Noelia Freijeiro Novo. Sexto. Nomear como delegados da Alcaldía ás/aos seguintes Concelleiros: Concellaría delegada de Urbanismo e Deportes: D. Iago Espasandín Varela. Concellería delegada de Obras e Servizos Municipais e Seguridade Cidadana e Tráfico: Miguel Ángel Fernández Mirás. Concellaría delegada de Educación e Cultura: Dª Noelia Freijeiro Novo. Concellería delegada de Servizos Sociais e Igualdade: Maria Melva Richard Alfredo Masters Matavacas. Concellería de Promoción Económica, Comercio, Industria e Emprego: Juan Jose Luis Dizy Mitton. As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de goberno Local. Sétimo. De conformidade co previsto no art.44, 46 e 114 do ROF notificar o presente aos Concelleiras/os nomeados/as surtindo efectos desde o día da súa aceptación con independencia da data da publicación. Oitavo. Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. Malpica de Bergantiños a 26 de xuño de 2015 O alcalde Asdo. Eduardo José Parga Veiga